Током 1943, учествовао је у борбама на утврђење Ћусину код Јајца, код Травника, око Горњег Вакуфа, у борбама за Прозор, у прелазу преко Неретве, у борбама за Невесиње, Гацко и око Никшића, те у бици на Сутјесци. Крајем 1943. године учествовао је у борбама за ослобођење Далмације, Имотског, Аржана, Посушја, за ослобођење Дувна, Ливна, Гламоча и Грахова. Крајем 1944. године учествовао је у борбама за Книн, Сињ, Мостар, затим око Босанског Грахова, Срба, Грачаца и другим. У 1945. години као командант бригаде Девете дивизије учествовао је у ослобођењу Пага, Раба, Цреса и Лошиња, затим у борбама за Опатију, Ријеку, Бузет, Бује и Трст. У току рата био је рањен два пута лакше и два пута теже.